Pokok Sena, Kedah

Daerah Pokok Sena terletak di negeri Kedah Darul Aman, Malaysia. Daerah ini merupakan daerah ke-12 yang dibentuk daripada enam buah mukim yang dahulunya di bawah pentadbiran daerah Kota Setar. Daerah ini telah diisytiharkan sebagai sebuah daerah baru oleh Sultan Kedah pada 2009.

Secara umumnya, Daerah Pokok Sena merupakan daerah pertanian dengan melibatkan aktiviti utama iaitu penanaman padi dengan keluasan 2,816 hektar, getah (9,883 hektar), dusun (416 hektar) dan koko (2.5 hektar). Terdapat kira-kira 12 premis pelbagai jenis perusahaan ringan atau industri kecil khususnya yang berasaskan kayu dan memproses padi di daerah yang mendapat nama sempena nama tumbuhan 'Pokok Sena' itu.

Asal-Usul Nama
Nama daerah ini diambil bersempena dengan nama sejenis tumbuhan iaitu pokok sena yang dikenali juga sebagai angsana (Pterocarpus indicus) yang banyak tumbuh di tepi sungai.

Sejarah 
Daerah Pokok Sena sebelum ini terletak dalam daerah Kota Setar namun telah dijadikan sebuah daerah baru dan masih lagi ditadbir oleh Majlis Bandaraya Alor Setar. Keputusan mewujudkan daerah berkenaan bertujuan mengurangkan sedikit keluasan daerah Kota Setar yang terlalu besar merangkumi tiga kawasan Parlimen iaitu Kuala Kedah, Alor Setar dan Pokok Sena.

Pengisytiharan Pokok Sena sebagai daerah baru akan membantu melicinkan pengurusan berkaitan pihak berkuasa tempatan selain memberi kesan mendalam terhadap gerak kehidupan harian masyarakat setempat. Pembinaan projek-projek infrastruktur yang merentasi daerah berkenaan dijangka merancakkan lagi pertumbuhan ekonomi di situ.

 Geografi 
Daerah Pokok Sena bersempadan dengan daerah Kota Setar di barat, daerah Kubang Pasu di utara, daerah Padang Terap di barat dan daerah Pendang di selatan. Daerah Pokok Sena mempunyai keluasan sebanyak 244 kilometer persegi menjadikannya sebagai daerah kedua terkecil di Kedah.

Daerah ini juga terletak kira-kira 17 kilometer di timur Alor Setar, ibu negeri Kedah dan kira-kira 361 kilometer di utara Kuala Lumpur, ibu negara Malaysia.

 Pentadbiran 
Pihak berkuasa tempatan yang mentadbir daerah Pokok Sena ialah Majlis Bandaraya Alor Setar.

Dalam segi politik, daerah Pokok Sena terletak dalam Parlimen Pokok Sena dan dibahagikan kepada tiga kawasan negeri iaitu Derga, Bukit Lada dan Bukit Pinang.

Ahli Dewan Rakyat 
Parlimen  Nama Kerusi  Ahli Parlimen  PartiP008 Pokok Sena  Mahfuz Omar  PH (Amanah)
Ahli Dewan Undangan Negeri
 Dun  Kedudukan Nama Ahli Negeri  PartiN09 Bukit Lada   Salim Mahmood  PN (PAS)N10 Bukit Pinang  Wan Romani Wan Salim  PN (PAS)N11DergaMuhd Amri WahabPN (PAS)

 Mukim dan pekan 
Daerah Pokok Sena dibahagikan kepada enam buah mukim.
+frameless|333x333pxBilMukimPenduduk (2010)1Gajah Mati12,6072Jabi12,4983Tualang6,7764Lesong5,9795Bukit Lada6,5516Derang3,936
Bandar dan pekan

 Bandar Pokok Sena
 Pekan Kebun 500

 Ekonomi 
Secara umumnya, Pokok Sena merupakan daerah pertanian dengan melibatkan aktiviti utama iaitu penanaman padi dengan keluasan 2,816 hektar, getah (9,883 hektar), dusun (416 hektar) dan koko (2.5 hektar). Terdapat kira-kira 12 premis pelbagai jenis perusahaan ringan atau industri kecil khususnya yang berasaskan kayu dan memproses padi.

Projek menaik taraf jalan raya Persekutuan dari Alor Setar ke Durian Burung yang sedang dilaksanakan merupakan antara pemangkin kemajuan ekonomi daerah Pokok Sena.

 Perbandaran 

Metropolitan Alor Setar 
Dalam tempoh 10 tahun akan datang, kawasan metropolitan ini akan diduduki seramai lebih sejuta penduduk di kawasan sekitar Alor Setar, Jitra, Pokok Sena, Pendang, Kuala Nerang, Padang Sanai dan Durian Burung.

Zon metropolitan Alor Setar merangkumi bandar-bandar utama disekitar Bandaraya Alor Setar, Pokok Sena dan Pendang yang mempunyai penduduk melebihi 700 ribu orang. Bandar-bandar ini membentuk sebuah kawasan metropolis, menjadikan kawasan metropolis kelima terbesar di Malaysia selepas Kuala Lumpur-Lembah Klang, Johor Bahru- Singapura, Lembah Kinta, dan Zon Metropolitan Georgetown.

 Pendidikan 
Pada tahun 2020, terdapat sebanyak 21 buah sekolah di daerah Pokok Sena iaitu 16 buah sekolah rendah dan 5 buah sekolah menengah. Seramai 215 orang guru lelaki dan 480 orang guru wanita telah ditempatkan di sekitar daerah ini. Jumlah pelajar di daerah ini pula seramai 3,393 orang murid lelaki dan 3,308 orang murid perempuan.

Berikut merupakan senarai sekolah di daerah Pokok Sena;

Sekolah rendah

 Sekolah Kebangsaan Wan Abdul Samad
 Sekolah Kebangsaan Kampong Bukit
 Sekolah Kebangsaan Kuala Lanjut
 Sekolah Kebangsaan Bukit Tampoi
 Sekolah Kebangsaan Jabi
 Sekolah Kebangsaan Nawa
 Sekolah Kebangsaan Telok Jamat
 Sekolah Kebangsaan Tualang
 Sekolah Kebangsaan Bukit Payong
 Sekolah Kebangsaan Bukit Hijau
 Sekolah Kebangsaan Kampung Paya
 Sekolah Kebangsaan Kubang Leret
 Sekolah Kebangsaan Pokok Sena
 Sekolah Kebangsaan Bukit Pak Kiau
 Sekolah Jenis Kebangsaan (Tamil) Ladang Jabi 
 Sekolah Jenis Kebangsaan (Cina) Tong Yuh 

Sekolah menengah

 Sekolah Menengah Kebangsaan Jabi
 Sekolah Menengah Kebangsaan Bukit Payong
 Sekolah Menengah Kebangsaan Pokok Sena
 Sekolah Menengah Kebangsaan Pokok Sena 2
 Sekolah Menengah Sains Pokok Sena
 Pengangkutan 

 Jalan Raya 
Kerajaan Negeri Kedah telah merancang untuk membina jalan di sini. Antaranya ialah

 Lebuhraya Alor Setar - Pokok Sena - Kuala Nerang
 Jalan Pokok Sena - Naka
 Jalan Kebun 500

 Rujukan